《望岱 其二》
清代·叶佩荪

岩壑生平寝处逢，乾坤奇伟总罗胸。才辞仙掌云台址，来眺天门日观峰。

晓霁吴阊明白马，春阴碣石起苍龙。神州此脉开洙泗，不信他山别有宗。

作者简介：（1731—1784）清浙江归安人，字丹颖，号辛麓。幼时见《易本义》，请塾师讲解，师不能，佩荪谓吾他日必自得之。乾隆十九年进士。官至湖南布政使，以故连累降官，入都城，请校书万册自效。旋卒。有《易守》。